Tusenfryd (fornøyelsespark)

Tusenfryd er en fornøyelsespark ved Vinterbro i Ås kommune. Parken ligger omtrent 20 kilometer sør for Oslo sentrum, på vestlig side av E6 og E18. TusenFryd ble offisielt åpnet 11. juni 1988 etter en byggeperiode på 18 måneder, og har siden da vokst til å bli en av Norges største fornøyelsesparker med sine 34 attraksjoner og i underkant  besøkende årlig.

Parken eies av det spanske selskapet Parques Reunidos S.A., gjennom det heleide datterselskapet Centaur Holding. Bjørn-Håvard Solli er parksjef på Tusenfryd og administrerende direktør i holdingselskapet. Parques Reunidos S.A. eier også Bø Sommarland gjennom det samme selskapet, og de to parkene samarbeider tett på flere plan.

Historikk 
Den første parken på Vinterbro var en dyrepark som eksisterte fra 1950 til 1985. Parken hadde nordiske og eksotiske dyr, deriblant bjørner, kameler, elger, fugler og apekatter, samt noen enkle tivoliattraksjoner. I 1985 ble dyreparken nedlagt. 

Tor Erling Pettersen og Terje Buer fikk ideen om å lage en fornøyelsespark på området og kontaktet eieren, Fred Hallager Juul. De startet selskapet Park Invest A/S, som skulle drive parken og inngikk et samarbeid med Veikroer A/S, senere Visit Invest A/S, om finansiering. De inngikk en formell leieavtale med grunneieren om ca. 460 mål, samt rett til leie av ytterligere 120 mål. Reguleringsplanen for parken ble vedtatt i Ås kommunestyre den 28. januar 1987. Etter en byggeperiode på 18 måneder, åpnet Tusenfryd portene for de første gjestene1. juni 1988. Den offisielle åpningen fant sted 11. juni 1988. Investeringene beløp seg til 178 millioner kroner , og Åse Kleveland ble ansatt som parkens første administrerende direktør.

Det første året hadde parken  gjester i løpet av de 91 dagene den var åpen. De største attraksjonene dette året var Enterprise, Tornado (som senere ble døpt om til Loopen), Den store tømmerrenna (som nå heter Tømmerstupet) og Sverre. 

Parken har hatt mellom 450 000 og 500 000 besøkende årlig. Parken hadde per april 2012 31 attraksjoner, og de nyeste det året var Western-Expressen (åpnet 28. april) og Frydskogen med Marihøna, Stubbesnurr, Sommerfuglene og Fryds hus, som erstattet Dragen. Disse attraksjonene åpnet 26. mai 2012. I 2016 ble attraksjonen Ragnarok satt i drift. Parken er en av Norges største arbeidsplasser for ungdom, med 750 sesongansatte i tillegg til den faste staben på 29 helårsansatte.

Tidligere var Tusenfryd og Bø Sommarland en del av TravelParks-kjeden, som solgte pakkeløsninger med inngang til parkene og overnatting på hoteller i parkenes nærområder. Per 2021 er TravelParks en kjede som kun består av fornøyelsesparker i Spania.

Attraksjoner på Tusenfryd ved åpningen

Arrangement 
Tusenfryd arrangerer hvert år Russens dag, en ettermiddag/kveld i starten av mai hvor parken er stengt for vanlige gjester og kun åpen for russ. I 2007 deltok nesten 6 000 russ på dette arrangementet. Tusenfryd har også en egen avdeling, Tusenfryd Event, som selger og gjennomfører forskjellige typer arrangementer til bedrifter i og utenom parkens ordinære åpningstid.

Statistikk og milepæler

Temaområder

Attraksjoner

Berg-og-dal-baner

Attraksjoner

Familieattraksjoner

Barneattraksjoner

Vannattraksjoner

Tidligere attraksjoner

SkyCoaster 
SkyCoaster ble åpnet for parkens gjester i 1996, og har vært i drift siden da.Inntill 3 personer kan kjøre sammen,da får man på seg hver sin spesielle flyvedress,før man så blir heist 33 meter opp i luften. Ved signal fra operatør, drar så en av «flyverne» i en snor øverst på vaieren som drar deg bakover før hele attraksjonen så ender i ett fritt fall ned mot bakken. Deretter pendler man frem og tilbake inntil farten har blitt såpass lav at operatørene kan ta tak i deg og stoppe turen.Skycoaster er en av parkens attraksjoner som koster ekstra for å kjøre og er dermed ikke inkludert i inngangsprisen.

SpinSpider 
SpinSpider er en pendelattraksjon som åpnet lørdag 23. mai 2009. SpinSpider består av et tårn på ca. 30 meter med fire ben, og en pendel i midten som svinger ca. 50 meter over bakken, mens passasjerene er vendt utover. SpinSpider er plassert mellom ThunderCoaster og SpaceShot. Under turen blir man utsatt for 4,5 g mens man svinger over 120° i en hastighet på opp til 115 km/t. Det er det italienske firma Zamperla som har laget attraksjonen som tar 40 personer. Dette var den andre attraksjonen av denne typen i denne størrelsesordenen i verden (etter Dinosaur Park i Changzou i Kina) og den første i Vesten.

Referanser

Eksterne lenker 

 
 Offisielt nettsted for Russens dag på Tusenfryd

 
Norske tjenesteselskaper
Kultur i Viken
Næringsliv i Ås
Severdigheter i Viken
Kultur i Ås
Etableringer i 1988